ΓΡΑΠΤΗ ΕΡΩΤΗΣΗ E-3064/01

υποβολή: Jan Andersson (PSE) προς την Επιτροπή

(8 Νοεμβρίου 2001)

Θέμα: Διαφορά σχετικά με λιμενικά τέλη

Υφίσταται μακροχρόνια διαφορά μεταξύ του λιμένα του Ελσινμπόργκ και της εταιρείας Scandlines σχετικά με το ύψος των λιμενικών τελών. Πριν από τέσσερα χρόνια τα δύο ενδιαφερόμενα μέρη απευθύνθηκαν στην Επιτροπή, προκειμένου να αποφανθεί επί της διαφοράς. Έως σήμερα η Επιτροπή δεν έχει δώσει απάντηση, γεγονός το οποίο θεωρείται απαράδεκτο. Η απάντηση της Επιτροπής θα είναι πολύ σημαντική, δεδομένου ότι θα επηρεάσει το ύψος των λιμενικών τελών όχι μόνο στο λιμένα του Ελσινμπόργκ, αλλά και σε πολλούς άλλους λιμένες.

1. Πότε μπορούν τα ενδιαφερόμενα μέρη να αναμένουν μια απάντηση από την Επιτροπή όσον αφορά το προαναφερθέν ζήτημα·

2. Θεωρεί άραγε η Επιτροπή ότι, κατ' αρχήν, οι αρχές της αγοράς πρέπει να ισχύουν κατά τον καθορισμό του ύψους των λιμενικών τελών·

Απάντηση του κ. Monti εξ ονόματος της Επιτροπής

(7 Ιανουαρίου 2002)

Το Αξιότιμο Μέλος αναφέρεται σε δύο εφοπλιστικές εταιρείες οχηματαγωγών οι οποίες ισχυρίζονται την κατάχρηση δεσπόζουσας θέσης από τον λιμένα του Helsingborg και η οποία συνίσταται στην επιβολήπερβολικών λιμενικών τελών κατά τρόπο που συνιστά διάκριση. Η Επιτροπή συνεχίζει την εξέταση των εν λόγωποθέσεων οι οποίες εμπεριέχουν ωστόσο πολλά περίπλοκα πραγματολογικά και νομικά θέματα όπως εξήγησε το αρμόδιο για τον ανταγωνισμό μέλος της Επιτροπής ενώπιον του Κοινοβουλίου κατά την απάντηση στη γραπτή ερώτηση H-535/01 κατά τη διάρκεια των ερωτήσεων στη σύνοδο του Κοινοβουλίου τον Ιούλιο του 2001(1). Καθόσον μάλιστα οι αγορές δεν είναι στατικές, είναι απαραίτητο να εξετασθεί η ενδεχόμενη επίπτωση της γέφυρας resund στην εν λόγω περίπτωση.

Η Επιτροπή είναι απολύτως ενήμερη για τις συνέπειες που έχει η κατάσταση αυτή για τα ενδιαφερόμενα μέρη (ο λιμένας και οι εφοπλιστικές εταιρείες οχηματαγωγών) και συνεχίζει ενεργά τις έρευνές της. Για το σκοπό αυτό διεξήχθη κατά τους τελευταίους μήνες νέος διερευνητικός γύρος κατά τον οποίο πραγματοποιήθηκαν περαιτέρω συναντήσεις με όλα τα κύρια ενδιαφερόμενα μέρη. Έχει δοθεί απόλυτη προτεραιότητα στηνπόθεση και η Επιτροπή προτίθεται να καταλήξει σε συγκεκριμένη θέση επί του θέματος αυτού το συντομότερο δυνατόν.

Σύμφωνα με τηνπάρχουσα νομολογία, οι λιμένες θεωρούνται επιχειρήσεις κατά την έννοια των κανόνων του ανταγωνισμού της συνθήκης ΕΚ, που εφαρμόζεται συνεπώς και στους λιμένες, ιδίως το άρθρο 82 (πρώην άρθρο 86) της συνθήκης ΕΚ το οποίο απαγορεύει την κατάχρηση δεσπόζουσας θέσης. Δεν απαγορεύεται η ύπαρξη δεσπόζουσας θέσης αλλά η κατάχρηση αυτής. Η Επιτροπή εξετάζει κάθε περίπτωση ξεχωριστά προκειμένου να προσδιορίσει εάνφίσταται κατάχρηση. Ενώ πρέπει κατά κανόνα να εφαρμόζονται οι αρχές της αγοράς κατά τον καθορισμό των λιμενικών τελών με βάση τη ζήτηση και την προσφορά, ενδέχεται περιστασιακά να σημειωθεί διαταραχή στις δυνάμεις της αγοράς. Αυτό μπορεί πράγματι να συμβεί στην περίπτωση που δεσπόζουσα επιχείρηση καταχράται τη δεσπόζουσα θέση της επιβάλλονταςπερβολικές τιμές που συνιστούν διάκριση. Σε τέτοιες περιπτώσεις αιτιολογείται η παρέμβαση της Επιτροπής προκειμένου να αποκαταστήσει τις συνθήκες στην αγορά.

Λαμβανομένωνπόψη των ανωτέρω και παράλληλα με τη συνεχιζόμενη έρευνα, η Επιτροπή ενθάρρυνε τα μέρη να διερευνήσουν εκ νέου εάν είναι πιθανή κάποια ρύθμιση που θα αφορά για παράδειγμα, τα μελλοντικά λιμενικά τέλη, περατώνοντας έτσι τις συνεχιζόμενες επιπτώσεις της διαφοράς αυτής, χωρίς την ανάμειξη της Επιτροπής. Μια τέτοια ρύθμιση δεν θα εμποδίσει την Επιτροπή να συνεχίσει την έρευνά της εφόσον αυτό είναι απαραίτητο.

(1) Προφορική απάντηση, 3.7.2001.